МБДОУ «Детский сад компенсирующего вида «Кустук»

МР «Вилюйский улус (район)» РС (Я)

**Улахан бөлөх оҕолоругар аналлаах**

**аһаҕас дьарык «Кинигэ – биһиги доҕорбут»**

Иитээччи: Герасимова Мария Степановна

Бүлүү - 2022

**Бөлөҕө: улахан**  бөлөх

**Дьарык аата : *«»Кинигэ – мин доҕорум»***

**Сыала:**Кинигэ историятын үөрэтэн, оҕо билэр – көрөр дьоҕурун сайыннарыы, уус – уран айымнньыга интэриэһи үөскэтии.

**Соруктара:**

**Үөрэтии соруга:** Араас материал уратытын чинчийэн оҕо билэр, көрөр дьарыгын сайыннарыы, ситимнээх саҥаны сайыннарыыга кэпсэтэр уонна кэпсиир үөрүйэхтэри, саһылаан кэпсииргэ үөрэтии.

**Сайыннарар соруга:** Оҕо элбэҕи билэр – көрөр баҕатын сайыннарыы. Тыл саппааһын байытыы, Оҕо толкуйдуур, өйдөөн истэр дьоҕурун сайыннарыы.

**Иитэр соруга:**Улахан киһиэхэ, алтыһар табаарыстарыгар  убаастабыл доҕордуу сыһыанын иитии. Эппиэтнэстээхтик сыһыаннаһан, бэйэ-бэйэҕэ көмөлөсүьүүнү көҕүлээһин

**Көрүҥэ:**бөлөҕүнэн

**Туттуллар тэриллэр:** Улахан бэйэ оноьуллубут арыллар кинигэ (1.20 урдуктээх), полкага турар кинигэ араастара, Кутуйах оонньуур, мнемотаблица, проектор, 6 шт. хаамыскалар, гуащь кыһыл өннөөх 6 шт иһиккэ кутуллубут, 12 шт мас, туос хатырык 6 шт, хара чох харандаастар, 6шт көтөр куорсуннара, чэрниилэ 6 шт иһиккэ,6 шт. А4 кумаа5ы, Бэчээттиир массыынка 1 шт. А4 кумааҕы буквалардаах (А, А,А,О,Н,Д), ноутбук кинигэ уруһуйа. сииктээх салфетка, стул 6 штук

**Киирии чааһа**

-Үтүө сарсыарданнан, оҕолоор! Оҕолоор бары төгүрүччү турдубут уонна бары миигин кытта тэҥҥэ саҥардыбыт. Биһиги бары доҕордуубут, кыыһырары сөбүлээбэппит, бары бииргэ оонньуубут.

- Доҕор диэн хайдах буолуохтааҕый?

-Оҕолор эппиэттэрэ. (Эйэҕэс,бэһиэлэй,көмөлөһөр,уларсар, үллэстэр).

- Доҕордоох буолар үчүгэй. Оҕолоор мин таабырыммын таайдаххытына эһиги өссө Саҥа доҕоргутун билиэхит.Болҕойон истэбит. Саҥарбат да барыга үөрэтэр, кэпсиир баар үһү (Кинигэ)

Кинигэ биһиги доҕорбут буолар.

**Сүрүн чааһа**

-Бүгүн Кинигэ доҕорбут, элбэҕи билиэн- көрүөн, үөрэтиэн баҕарар оҕолору ыалдьыттыы ыҥырар. Кинигэбитин арыйдыбыт, Кинигэ доҕорбутугар ыалдьыттыы киириэҕин

(Оҕолор аптаах кинигэҕэ киирэллэр)

-Оҕолоор, кинигэ дойдутугар, элбэҕи билиэн баҕарар оҕо «Билии» бэргэһэтин кэтэр

-Көрүҥ эрэ оҕолоор, ханна тиийэн кэллибит? (Библиотека )

- Библиотекаҕа ким үлэлиирий? (Библиотекарь)

**-** Миэхэ библиотека быраабылатын этиҥ эрэ.

Оҕолор эппиэттэрэ

Кинигэни кирдээх илиибитинэн туппаппыт. Остуолга олорон көрүөхтээхпит. Улаханнык саҥарбаттар. Кинигэни ыраастык илдьэ сылдьыахтаахпыт.

* Маладьыастар, библиотека быраабылатын билэр эбиккит.

-Оҕолоор көрүн эрэ, полкаҕа элбэх араас кинигэлэр сааһыланан тураллар. Хайдах быһыылаахтарый кинигэлэр ? (халыҥ, чараас ). Кинигэ улахан дьоҥҥо уонна оҕолорго аналлаах буолар. Улахан дьон кинигэлэрэ уруһуйа аҕыйах, онтон оҕолор кинигэлэрэ уруһуйа элбэх буолар.

- Тоҕо оҕолор киэннэрэ уруһуйа элбэх буоларый? (Биһиги кыайан аахпаппыт уруһуй көмөтүнэн биһиги остуоруйаны билэбит)

Элбэхтик кинигэ ааҕар киһи элбэҕи билэр буолар.

**Хамсаныылаах эрчиллии**

-Оҕолор «Кинигэ» туһунан оонньуоххайын.Төгүрүччү турдубут.

Библиотекаттан кинигэ ыллыбыт (төгүрүччү хаамаллар)

Кинигэни арыйдыбыт (Илиибитин туора ыытабыт)

Кинигэҕэ баар эбиттэр

Араас чыычаахтар (эргийэ сүүрэллэр)

Улахан эһэ (Илиибитин үөһээ көтөҕө хаамыы)

Ойуоккалыыр куобахчаан (ыстаныы биир сиргэ)

Уонна кырачаан кутуйахчаан (чохчойон олоруу)

Бары кыыллар, көтөрдөр,

доҕордуу буолбуттар. (сиэттиһэллэр)

* Аптаах кинигэ дойдутугар салгыы баран иһиэххэйин
* Оҕолоор кэлэн олордубут.

- Остуоруйаны ким суруйарый? (Суруйааччы).

-Көрүҥ эрэ миэхэ ытыспар туох эрэ баар. Көп түүлээх кыракый кутуйахчаан. Кутуйах туһунан ханнык остуоруйаны билэҕитий? ( «Күөрэгэй», «Куоска уонна кутуйах», «Уой Ай Ой»). Маладьыастар.

- Бүгүн эһиги миэхэ уруһуй көмөтүнэн остуоруйа кэпсиэххит. Остуоруйа туох диэнтэн саҕаланааччыный? (Арай биирдэ, былыыр – былыр олорбута эбитэ үһү диэнтэн саҕаланар) Доҕорбут кэпсиирин бары болҕойон истэбит.

«Куоска уонна кутуйах» (Уруһуйунан оҕолор кэпсээннэрэ)

- Биьиги кинигэни баҕардахпытына маҕаһыынтан атыылаһыахпытын, библиотекаттан уларсыахпытын сөп. Кинигэни хайдах айбыттарын билиэххитин баҕараҕыт дуо?

- Биһиэхэ бүгүн интернет ситиминэн куоракка баар библиотекаттан ыалдьыт холбонуоҕа. Хайдах кинигэ айыллыбытын кэпсиэҕэ уонна эһиэхэ сорудах биэриэҕэ, бары болҕойон истэбит

Проекторынан экраҥҥа слайдалар көстөллөр:

1. Дорооболоруҥ, оҕолоор! Мин аатым Бэргэнчэй диэн . Мин элбэҕи билээрибин библиотекаҕа кинигэ уларсан ааҕарбын сөбүлүүбүн. Тугу билбиппин эһиэхэ кэпсиэҕим уонна сорудахтары оҥотторуом.

Былыыр - былыр дьоннорго кинигэ диэн суох эбит. Ол иһин таас хайаларга уруһуйдуур эбиттэр.

**Бастакы сорудах:** Таас хаамыскаларга харыйа маста уруһуйдаан. (Таас хаамыскаҕа уруһуй )

-Тааска уруһуйдуур хайдах эбитий?

-Оҕолор эппиэттэрэ. (Таас хаамыскаҕа уруһуйдуур ыарахан. Илдьэ сылдьарга табыгаһа суох).

2. Онтон хайдах куруук таас хаамыскаҕа уруһуйдуу сылдьыахтарай, туой буорга уруһуйдуур буолбуттар.

**Иккис сорудах:** Туой буорга дьиэтэ уруһуйдаан

Буорга уруһуйдуур хайдах эбитий?

-Оҕолор эппиэттэрэ. (буор ууга суураллан хаалар уонна алдьанна ).

3. Дьоннор аны хатыҥ мас туоһугар чоҕунан суруйар буолбуттар.

**Үһүс сорудах:** Чоҕунан туоска ааккыт букватын суруйуҥ.

-Хатыҥ мас туоһугар суруйар хайдах эбитий?( чоҕунан суруйар эрэйдээх).

4. Дьоннор кумааҕыны айбыттар уонна көтөр кынатын куорсунунан ручка оҥорон чэрниилэннэн суруйар буолбуттар.

**Төрдүс сорудах:** Көтөр куорсунунан күнү уруһуйдааҥ.

\_Көтөр куорсунунан уруһуйдуур хайдах эбитий?

-Оҕолор эппиэттэрэ.( чэрниилэ тохтор )

5. Дьоннор саҥаттан саҥаны айар буолбуттар, аны бэчээттиир массыына айбыттар.

**Бэһис сорудах:** Бэчээттиир массынкаҕа бэйэҥ аатын букватын булан баттаа.

**-** Бэчээттиир массынҥканнан бэчээттиир хайдах эбитий? Кумааҕыбытын көрдүбүт

- (Буквалар барыта көстөллөр, түргэн да?)

Дьоннор элбэхтик кинигэ ааҕан уөрэтэн компьютер айбыттар. Компьютерга уруьуйдуоххун, киинэ, мультик көрүөххүтүн сөп.

Кинигэ элбэх толкуйтан оҥоһуллубут

* О5олоор, кинигэ биһиги доҕорбут буолар. Кинигэ биһиэхэ элбэх остуоруйа кэпсиир. Биһиги кинигэни харыстыыбыт уонна алдьаппаппыт.
* Детсадпытыгар төннүөххэйиҥ.Оҕолоор, биһиги бүгун тугу биллибит? (оҕолор эппиэттэрэ).
* Маладьыастар. Керсуеххэ диэри оҕолоор